****

**Felhívás**

**a 2022. évi népszámlálás lebonyolításában közreműködő számlálóbiztosok jelentkezésére**

A Sajókazai Polgármesteri Hivatal **számlálóbiztosok jelentkezését várja** a 2022. október-november hónapokban lebonyolítandó országos népszámlálásban való közreműködésre.

**A jelentkezési határidő: 2022. július 15.**

A **számlálóbiztos feladata** a körzet bejárása, a körzethez tartozó internetes önkitöltési időszakban le nem zárt címek felkeresése, az adatfelvétel lebonyolítása, címek pontosítása és esetleges új címek felvétele, folyamatos kapcsolattartás a felülvizsgálóval. A számlálóbiztosnak a terepmunka során előre láthatólag 100-140 címen kell kérdőívet kitöltenie, tableten keresztül, amit a KSH biztosít az adatfelvétel idejére.

A terepen történő adatgyűjtést a KSH által biztosított, védett **elektronikai eszközzel (tablet)** kell végrehajtani **október 17. - november 20. között.**

A számlálóbiztosi feladatok ellátására a kiválasztást követően elektronikus oktatási rendszerben (e-learning) történő egyéni felkészülést követően, **sikeres vizsga letétele után köthető szerződés.**

A számlálóbiztosnak **legalább középfokú végzettséggel**, **magabiztos** **számítógépes ismerettel, az összeírás területén való helyismerettel, rugalmas időbeosztással és állandó elérhetőséggel kell rendelkeznie.**

A számlálóbiztosi feladatra jelentkezőnek a felkészüléshez **saját eszköz** (PC, laptop, tablet stb.) **és internet elérhetőség szükséges**, a folyamatos kapcsolattartáshoz pedig **mobiltelefon és e-mail cím megléte elengedhetetlen**.

A számlálóbiztosok díjazásban részesülnek. A 362/2020. (VII. 23.) Korm. rendelet 3. számú melléklete alapján.

A népszámlálással, számlálóbiztosi toborzással kapcsolatos bővebb információk megtalálhatóak: <https://www.ksh.hu/szamlalobiztostoborzas>

Ha kedvet érez a népszámlálási munkában való részvételre és rendelkezik a felsorolt képességekkel, jelentkezzen számlálóbiztosnak!

Jelentkezési lap kérhető a Polgármesteri Hivatalban, vagy letölthető a ww.sajokaza.hu honlapról.

Török Zsuzsanna

jegyző

helyi népszámlálási felelős

**Számlálóbiztosi jelentkezési lap**

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési hely, idő:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anyja neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcím:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonszám:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email cím:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iskolai végzettség:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gazdasági aktivitás\*:

foglalkoztatott / munkanélküli / egyéb:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amennyiben foglalkoztatott, hol dolgozik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Részt vett-e már korábban lakossági típusú adatfelvételben\*?

Igen: népszámlálás, próbaszámlálás, mikrocenzus, egyéb:\_\_\_\_\_\_\_\_\_\_\_\_\_\_\_\_\_

Nem

Ezúton kijelentem hogy jelentkezem a számlálóbiztosi feladatra, valamint az alábbi feltételeknek megfelelek:

* van saját elektronikai eszközöm (pl. Pc, laptop, tablet) internet hozzáféréssel, mobiltelefonnal, és e-mail címmel.

A jelentkezési lap aláírásával engedélyezem, hogy a Sajókazai Polgármesteri Hivatal a szükséges személyes adataimat továbbítsa a Központi Statisztikai Hivatal felé, továbbá, hogy a közölt személyes adataimat a Központi Statisztikai Hivatal és a Sajókazai Polgármesteri Hivatal a 2022. évi népszámlálás előkészítési és összeírási szakaszában adatgyűjtés-szervezési célból kezelje.

Kelt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

jelentkező aláírása

*\*A megfelelő rész aláhúzandó!*